APSTIPRINĀTS

ar Salgales Mūzikas un mākslas skolas direktores

2025.gada 22.septembra rīkojumu Nr. SMMS/2-1.1/25/4

**Salgales Mūzikas un mākslas skolas**

**direktora vietnieka informācijas tehnoloģiju jomā**

**amata konkursa nolikums**

1. Šis nolikums nosaka Salgales Mūzikas un mākslas skolas direktora vietnieka informācijas tehnoloģiju jomā amata konkursa (turpmāk – konkurss) izsludināšanas un norises kārtību.

2. Jelgavas novada pašvaldības tīmekļa vietnē [www.jelgavasnovads.lv](http://www.jelgavasnovads.lv) Nodarbinātības valsts aģentūras CV un vakanču portālā publicē sludinājumu par to, ka Salgales Mūzikas un mākslas skolas direktora vietnieka informācijas tehnoloģiju jomā amatu.

3. Pretendentu pieteikšanās un nepieciešamo dokumentu iesniegšanas termiņš – 10 kalendārās dienas.

4. Ar konkursa nolikumu var iepazīties Jelgavas novada pašvaldības tīmekļa vietnē [www.jelgavasnovads.lv](http://www.jelgavasnovads.lv).

5. Prasības un amata pienākumi:

5.1.izglītība saskaņā ar Ministru kabineta noteikumiem Nr.569 “Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību”;

5.2.atbilstība Izglītības likuma un Bērnu tiesību aizsardzības likuma noteiktajām prasībām;

5.3.Valsts valodas zināšanas augstākajā līmenī atbilstoši Valsts valodas likuma prasībām

5.4. plānot un īstenot izglītības iestādes ikmēneša pasākumus nodrošinot informācijas apriti skolas un sabiedriskajā telpā ;

5.5. piedalīties pedagoģiskās padomes sēžu sagatavošanā un organizēšanā visa veida IT jautājumos

5.6. iesaistīties iestādes attīstības plānošanā, sniegt ieteikumus, risinājumus IT jautājumos;

5.7.analizēt un vērtēt izglītības procesu un tā rezultātus, izvirzīt jaunus uzdevumus un informēt par to pedagogus;

5.8.piedalīties pedagoģiskās padomes sēžu sagatavošanā un organizēšanā;

plānot un īstenot izglītības iestādes ikmēneša pasākumus;

5.9. skolas sociālo tīklu(facebook, mājas lapas) uzturēšana, aktuālās informācijas ievietošana

5.10.prasme strādāt ar biroja tehniku un informāciju tehnoloģijām.

6. Pretendenti noteiktajā termiņā nosūta uz e-pastu salgalesmms@jelgavasnovads.lv (ar norādi “direktora vietnieks”) pieteikumu un šādus dokumentus:

6.1. profesionālās darbības aprakstu (CV);

6.2. izglītību apliecinoša dokumenta kopiju;

6.3. motivācijas vēstuli.

7. Pretendentu atbilstību nolikumā izvirzītajām prasībām izvērtē ar Salgales MMS direktores rīkojumu izveidota komisija.

8. Konkursa komisija pēc pretendentu pieteikšanās termiņa beigām izskata pretendentu pieteikumus un iesniegtos dokumentus.

9. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. Komisijas sēdes tiek protokolētas. Protokolu paraksta visi klātesošie konkursa komisijas locekļi.

10. Konkurss tiek organizēts divās kārtās:

10.1. konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikuma 5. punktā izvirzītajām prasībām, ko apliecina iesniegtie dokumenti; 10.2.konkursa otrā kārta sastāv no intervijas:

10.2.1. darba intervijas laikā pretendenti konkursa komisijai raksturo savu līdzšinējo darba pieredzi, izglītību, kvalifikāciju, motivāciju strādāt amatā, kā arī atbild uz konkursa komisijas locekļu jautājumiem;

10.2.2. lai izvērtētu amata pretendentu atbilstību šī nolikuma 5.1.- 5.10. apakšpunktā izvirzītajām prasībām, konkursa komisijas locekļi darba intervijas laikā uzdod pretendentiem jautājumus, kas attiecas uz paredzētā darba veikšanu un pretendenta piemērotību šim darbam, ievērojot Darba likumā noteiktos ierobežojumus;

10.2.3. konkursa otrajā kārtā katrs komisijas loceklis individuāli vērtē amata pretendentu un piešķir punktus augošā secībā no 1 līdz 5. Kopējais pretendenta vērtējums tiek iegūts, summējot visu komisijas locekļu individuālo vērtējumu par katru amata pretendentu. Pamatojoties uz minēto vērtējumu, nosaka, kurš no amata pretendentiem ir saņēmis augstāko novērtējumu.

11. Ja otrajā kārtā vairāki amata pretendenti ieguvuši vienādu vērtējumu, konkursa komisija organizē papildu atlases kārtu, nosakot tās kārtību un termiņu.

12. Pēc noslēdzošās kārtas rezultātu apkopošanas konkursa komisija izvēlas izvirzītajām prasībām atbilstošāko amata pretendentu.

Salgales MMS direktore: A.Silgaile